google/wiki40b huggingface dataset:
MS «Harmony of the Seas»

Historie

Suksessen til de to første skipene i Oasis-klassen  ledet Royal Caribbean Cruises til å bestille et tredje skip av samme type i desember 2012. «Harmony of the Seas» fikk vann under kjølen 19. juni 2015 og begynte på sine første prøverturer 10. mars 2016, og ble levert til Royal Caribbean 12. mai 2016. Etter en byggetid på 32 måneder, forlot skipet verftet STX France i Saint-Nazaire 15. mai 2016 med rundt 70 000 tilskuere tilstede. Hennes første destinasjon var Southampton, England, selv om hjemmehavnen er Barcelona frem til 23. oktober når hun krysser Atlanteren.
«Harmony of the Seas» tok to korte «forhåndscruise», tre netter til Cherbourg og fire netter i Rotterdam, etter å ha anløpt Southampton den 17. mai. På disse reisene klaget passasjerene på pågående byggearbeider, mangel på varmt vann, uåpnede attraksjoner, lang ventetid på restauranter og andre problemer. Skipets jomfrutur gikk fra Southampton den 29. mai og ankom sin sommerhjemmehavn, Barcelona, 5. juni. Ifølge passasjerer på dette toktet, var byggearbeidene avsluttet, og skipet var klart til å seile.

Rute

I den første sesongen vil «Harmony of the Seas» tilby et syv netters cruise i det vestlige Middelhavet som går fra Barcelona og Civitavecchia. I slutten av oktober 2016 vil skipet krysse Atlanteren til USA, hvor hun vil tilby et syv netters cruise i det østlige og vestlige Karibia fra Port Everglades i Florida med start i november.

Overnattingssteder

«Harmony of the Seas» har 2 747 lugarer av forskjellige størrelser og standard for å kunne ta i mot (i dobbeltlugarer) 5 479 gjester i alt fra små innvendige lugarer via større lugarer til suiter. Noen av disse er utstyrt med veggmontert 80-tommes (200 cm) skjermer, som rekker nesten fra gulv til tak, som viser skipets miljø som gjennom et vindu kalt «virtual balconies». Disse skjermene ble først montert på skipene i Quantum-klassen. 43 lugarkategorier tilbys. De minste er 180 kvadratfot (17 m²); flere typer suiter er tilgjengelig, inkludert de nye «Royal Class»-suitene.

Teknologi

«Harmony» er 20% mer energieffektiv enn «Oasis» og «Allure». Små luftbobler fra kjølen reduserer luftmotstanden og dermed drivstofforbruket med 7-8%, og en glatt skrogoverflate som ytterligere reduserer motstand. Boblesystemet reduserer også propellstøy, og brukes på «Celebrity Reflection» og «Quantum of the Seas». LED og lysrør erstatter glødelyspærer, noe som reduserer strømforbruket og behovet for klimaanlegg. Motorsystemet bruker en avfallsvarmegjenvinningssystem, og driver tre Azipod propeller.

Hendelser

Den 13. september 2016 omkom en ansatt og fire ble skadet da en livbåt falt ned fra femte dekk under en livbåtøvelse.
Dromedar kaffebar

Dromedar Kaffebar AS er en kaffebarkjede med serveringssteder i Trondheim, Bergen, Jessheim og Kristiansund. Av totalt syv serveringssteder ligger fire i Trondheim. Den første kaffebaren ble åpnet i mars 1997 på Bakklandet i Trondheim av Preben Oosterhof og Andreas Hertzberg. Det var den første moderne kaffebaren i Trondheim. Dromedar var per 2005 og 2006 den eneste kaffebarkjeden i Norge som fantes i mer enn én by. Kaffebarene hadde per 2008 totalt ca 65 ansatte. I 2011 startet Dromedar sitt eget bakeri i Trondheim.
Dromedar er inspirert av kaffetradisjoner fra både Italia og USAs vestkyst, og velger blant annet kaffe gjennom organisasjonen Cup of excellence.

Stolt

I 2005 åpnet Dromedar i samarbeid med Norske Kvinners Sanitetsforening kaffebaren Stolt i Trondheim. Ungdom med rusproblemer driver stedet, og får baristautdanning.
Ideell gass

En ideell gass er en forenklet tilnærming til virkelige gasser. I de fleste tilfeller vil normale gasser kvalitativt oppføre seg omtrentlig som en ideell gass. Ideelle gassmodeller svikter imidlertid ved svært lave temperaturer og ved svært høye trykk, når den midlere avstanden mellom partiklene er liten.
Trollsteinen (film)

Handling

Filmen handler om Marit, en liten jente som bor på en gård. Der er det mange dyr og Marit gleder seg til kalvene slippes ut på vårbeite. I skogen bak huset til bestemor bor det visstnok troll og en dag går en liten trollunge på noen hundre år seg plutselig bort fra moren sin...
Klumpke-Roberts-prisen

Klumpke-Roberts-prisen ble etablert fra en testamentarisk gave av astronomen Dorothea Klumpke-Roberts og gis til fremragende bidrag til folkelig forståelse og verdsettelse av astronomi. Prisen forvaltes av Astronomical Society of the Pacific.
Steven Strait

Personlig liv

Steven Strait er født og oppvokst i New York, nærmere bestemt i Greenwich Village. Han gikk på Xavier High School og tok skuespillertimer på Stella Adler Studio of Acting. Han startet som modell i tenårene, men gikk gradvis over til skuespill.
Han er gift med skuespillerinnen Lynn Collins. De ble sammen i 2006, annonserte at de var forlovet i 2007 og giftet seg i desember samme år.

Skuespiller

Steven Strait fikk sitt gjennombrudd allerede i sin første film, superheltfilmen Sky High (2005), hvor han spilte Warren Peace. I 2006 spilte han Caleb Danvers, en av hovedrollene i actionfilmen The Covenant, som ble regissert av Renny Harlin og som også hadde Taylor Kitsch, Sebastian Stan og Chace Crawford på rollelista. Deretter fikk han hovedrollen i Roland Emmerichs 10,000 BC, som ble slaktet av kritikerne og som ikke ble så populær som forventet hos publikum heller. Han spilte også en rolle i dramafilmen Stop-Loss med Ryan Phillippe, Abbie Cornish, Channing Tatum og Joseph Gordon-Levitt.
Han har nylig fått hovedrollen i kriminalserien Magic City, som har fått gode kritikker i USA. Her spiller han Stevie Evans, i en serie som også har Jeffrey Dean Morgan, Olga Kurylenko og Danny Huston på rollelista.

Musikk

Strait fremførte syv låter på Undiscovered-soundtracket: Boomerang, This Is Living, Never Said Anything, Half Lit, Smart in a Stupid Way (sammen med Ashlee Simpson), Pure Example og House Lights.
Han har også skrevet under for Lakeshore Records, og det er planlagt at han etterhvert skal spille inn et album.
Bestemors brudekrone

Bestemors brudekrone er et nasjonalromantisk oljemaleri malt av Adolph Tidemand i 1869 som en gave til Prinsesse Lovisa av Norge og Sverige da hun giftet seg med Kronprins Frederik VIII av Danmark.
La Roche-sur-Yon

Geografi

Elven Yon flyter sydover gjennom kommunen og krysser igjennom byen.

Transport

Jernbanestasjonen Gare de La Roche-sur-Yon tilbyr reiser til Nantes, Paris, Les Sables-d'Olonne, Bordeaux og flere regionale destinasjoner. Motorveie A87 kobler La Roche-sur-Yon med Les Sables-d'Olonne og Angers, A83 med Nantes og Niort.
Naoko Kawakami

Landslaget

Naoko Kawakami spilte 48 landskamper for Japans kvinnelandslag. Hun ble tatt ut i Japans tropp til VM i fotball 2003 og Sommer-OL 2004.
Rasmus Ingebrigtsson Myklebust

Rasmus Ingebrigtsson (Myklebust), kalt Store-Rasmus (født ca. 1595 på Li i Ørskog, død ca. 1666), var en «bondeopprører» i Møre og Romsdal. Han var leilending på gården Myklebust på Harøya i Haram (nå i Sandøy kommune).
Rasmus førte regnskap med fogder som tok for mye skatt og klaget dem inn for Kongen. Etter flere runder i retten, hvor søksmålene gikk begge veier, ble han 24. august 1661 dømt til livsvarig straffarbeid på Akershus slott for ulovlige allmuemøter, grunnløse klagemål og ringeakt for retten.
Hans sønn, «Unge-Rasmus», som hadde hjulpet faren i rettsprosessen, fikk etter søknad lov til å beholde gården Myklebust. Flere av hans mange tusen etterkommere er omtalt i Slekter fra Romsdalskysten (1979) av Anna S. Julnes.
Arvid Møller

Biografi

Møller vokste opp på Voss og begynte sin journalistiske løpebane i Gula Tidend i Bergen i 1959, før han ble uteksaminert ved Journalistakademiet i Oslo i 1961. Han arbeidet siden som journalist i avisene Fredriksstad Blad, Gudbrandsdølen Lillehammer Tilskuer og Dagningen, før han gikk over til NRK som journalist og redaksjonssjef.
Arvid Møller var den første fast ansatte NRK-journalisten i Oppland fylke, og sentral i etableringen av de første lokalsendingene i Hedmark og Oppland fra 1972 og utover.

Forfatterskap

Møller har spesialisert seg på biografier om hverdagshelter og «vanlige» mennesker som har gjort en stor innsats, for eksempel industrigründere, misjonærer og husmannskjemper. Møller har også gitt ut flere bøker om norske kunstnere samt dokumentarbøker om en rekke forskjellige emner, som lokalhistorie, fjellturisme og norsk utvandring til Amerika.
Han har også skrevet flere portrettbøker om medlemmer av kongehuset, deriblant Kong Olav V, Kronprinsesse Märtha og Kronprins Haakon.
Blant kunstnerne Møller har samarbeidet nært med om bokutgivelser er Kåre Tveter, Harald Kihle, Frans Widerberg, Per Ung, Olav Mosebekk, Kjell Pahr-Iversen, Oskar Sørreime, Skule Waksvik, Egil Torin Nesheim, Reidar Kolbrek, Erlend Grøstad, Frank Frantzen, Wilhelm Rasmussen, Irma Bruun Hodne, Brit Fuglevaag, Terje Grøstad, Dagfinn Bakke, Nussa Bø, Erling Hodne, Gabrielle Kielland og Terje Ythjall.
I tillegg har han skrevet om to svenske kunstnere, Jörgen HM Byström fra Göteborg og Per Pedersen fra Sunne i Värmland. Boken om Per Pedersen blir utgitt i august 2011.
Møller har i en rekke sammenhenger pekt på nysgjerrighet på mennesker som drivkraften bak sitt forfatterskap. Dette preger både hans mange bokutgivelser og ikke minst hans virke som journalist i NRK. Hans samtaleprogram På tomannshånd var et fast innslag i radioen fra slutten av 1970-tallet til 2006, og sendte i løpet av disse årene personlige intervjuer med over 2000 enkeltmennesker fra Hedmark og Oppland.

Utmerkelser

Møller har blitt tildelt Kulturprisen for Gudbrandsdalen, og Kongens fortjenstmedalje i gull (2005) for sitt forfatterskap. Lom kommune har i tillegg utnevnt Møller til ambassadør for Lom, begrunnet med at han har skrevet minst ti bøker om miljø og personer i kommunen. I 1969 mottok han Austmannaprisen fra Austmannalaget, som er fylkeslag for Noregs Mållag i Hedmark og Oppland.
Melissa Ferrick

Bakgrunn

Ferrick vokste opp i Ipswich i Massachusetts. Hun begynte å ta klassiske fiolintimer i en alder av fem, deretter begynte hun å spille piano. Senere begynte hun å spille trompet og bass. Til sammen fikk hun 12 års formell musikkopplæring, inkludert to år på Berklee College of Music og New England Conservatory of Music. Ferrick lærte seg å spille akustisk gitar på Berklee, og sluttet etter to år for å forfølge sin musikk karriere.

Karriere

Ferrick begynte sin karriere med å synge og spille i East Village, New York City. Hun fikk mye publisitet i 1991 da hun i siste øyeblikk erstattet åpningsnummeret for sangeren Steven Patrick Morrissey på turné. Hun fikk senere en platekontrakt med Atlantic Records og ga ut sitt første studioalbum, Massive Blur, i 1993.
I 2000 grunnla Ferrick sitt eget plateselskap, Right On Records. Det første studioalbum utgitt på hennes eget plateselskap var Valentine Heartache. 
Hun spiller solo konserter i små til mellomstore klubber og en rekke festivaler, samt større arenaer akkompagnert av et band. Hun holder rundt 150 konserter i året.
Hennes musikalske inspirasjoner inkluderer Bruce Springsteen, Joni Mitchell, Simon and Garfunkel, Earth Wind and Fire, The Beatles, Tori Amos, Coldplay, Radiohead, Dave Matthews, Ryan Adams og Ani DiFranco.

Privatliv

Ferrick er åpent homofil, og noen av tekstene hennes inneholder lesbiske temaer. Hennes album Everything I need ble i 1999 kåret til Album of the Year av Gay and Lesbian American Music Association . I intervjuer og artikler snakker hun åpent om sin seksualitet, sitt kjærlighetsliv og sitt privatliv generelt.
Karikatur

En karikatur er en komisk framstilling der typiske trekk eller egenskaper ved en person eller sak er overdrevet eller forvrengt. Karikaturen kan være en uskyldig spøk, men er ofte brukt bevisst for å latterliggjøre noe eller noen og vise ringeakt. Karikaturer brukes blant annet i politisk eller sosial satire, for eksempel for å synliggjøre og understreke svakheter hos et menneske, en samfunnsklasse eller et aktuelt politisk fenomen. 
I en karikatur overdriver man noe som virker normalt inntil folk kan se at det ikke er naturlig, og skal derfor ikke ses på som normalt.
Betegnelsene karikatur og karikaturtegning brukes særlig om bildeframstillinger og portrettegninger der ansiktstrekk er overdrevet på en humoristisk måte. Tilsvarende  komiske beskrivelser brukes også i skrevne tekster i litteraturen, på teater og film og ikke minst i form av humoristiske imitasjoner av kjente personer eller mennesketyper. 
Mange karikaturtegnere har vært knyttet til aviser der de har bidratt med portrettegninger, for eksempel fra viktige rettssaker, eller faste kommentartegninger til den politiske  samfunnsdebatten. Slike avistegninger inneholder ofte komiske portretter av kjente personer, visuelle symboler og vitsepregede poenger. Noen karikaturtegnere jobber også som gatetegnere på folksomme steder der de lager raske karikaturportretter av forbipasserende for en billig penge.

Etymologi

Ordet karikatur kommer fra det franske «caricature» og de italienske «caricatura» og «caricare» som betyr å «overlesse« eller «overdrive». Dette stammer igjen fra det latinske  «car(r)ico», dvs. «laste på en vogn», som er avledet av «carrus», altså «kjerre».
Mer generelt betyr karikatur «overdreven framstilling», «vrengebilde», «fordreid og fortegnet bilde» eller også «grotesk og latterlig person».

Historikk

Forløperne til moderne karikaturer finnes blant annet i de groteske skikkelsene i middelalderens  billedhuggerkunst, i Leonardo da Vincis fysionomiske studier og bilder av Pieter Brueghel den eldre og Jacques Callot (1592–1635). Også i de kirkelige stridighetene i reformasjonstida oppstod det en mengde karikaturer og symbolfylte bildeframstillinger som latterliggjorde motstanderne. Bildene ble spredt ved hjelp av boktrykkerkunsten i form av bøker, flygeblader og andre trykksaker som kunne nå flere.
Karikaturtegninger har vært brukt i pressen fra 1700-tallet, særlig i vittighetsbladene som kom på 1800-tallet, seinere også som fast innslag i mange større aviser. Av billedkunstnere som har arbeidet særlig med karikaturer, kan nevnes William Hogarth (1697–1764), Honoré Daumier (1808–1879), Francisco de Goya (1746–1828) og George Grosz (1893–1959).
På 1900-tallet fortsatte satiriske og politiske karikaturtegninger blant annet i dagspressen. Rasistiske motiver er særlig kjent fra det nazistiske Tyskland, men også fra USA og Russland. Vinteren 2006 førte tolv danske karikaturtegninger av profeten Muhammed til voldsom debatt og internasjonale opptøyer i muslimske land.
Arnaudius

Utseende

Nokså små, blankt svarte hjortebiller. Dekkvingene har dypt nedsenkede punktstriper. Hos hannen er kjevene noe forstørrede, kraftige med brede tenner. Hodet har et utskudd til sidene enten foran eller bak fasettøynene. Pronotum har lett rundede sider, framhjørnene kan være noe framskytende, hos hannen av A. bomansi er det et spisst, trekantet framspring i midten. Hunnen mangler, som vanlig hos hjortebiller, disse sekundære kjønnstrekkene.

Utbredelse

Slekten er utbredt i Andesfjellene i Peru.
Fylkesvei 1002

Fylkesvei 1002 går mellom Amundrød i Spydeberg og Svenneby i Hobøl. Veien er 2,5 km lang, og heter Svennebyveien.
Frem til 2019 hadde veien betegnelsen Fylkesvei 201.
Bråsvellbreen

Bråsvellbreen er en isbre på Nordaustlandet på Svalbard. Breen er 45 kilometer lang og 20 km bred. Den strekker seg sørover fra Sørdomen på Austfonna til den ender i Erik Eriksenstretet på sørkysten av øya. Under arealoppmålinger på Svalbard foretatt av ekspedisjonen til Norges Svalbard- og Ishavsundersøkelser i 1938 ble det observert at breen nylig hadde gjort et stort fremstøt og dannet en ti kilometer lang tunge ut i havet.
Riverside kullkraftverk

Riverside kullkraftverk var et kullkraftverk i Hennepin County utenfor millionbyen Minneapolis, delstaten Minnesota i det nordlige USA. Det hade en installert produksjonskapasitet på 404 MW, fordelt på 2 blokker / turbiner. Operatør var Xcel Energy Co.
Anlegget ble bygget ut i årene 1964–1987. Dette er Xcel-selskapets eldste kraftverk. Brenselkilden var sub-bitumenøst kull. Utslippene av CO2 var på om lag 2,8 mill. tonn årlig.
Anlegget må ikke forveksles med Riverside Energy gasskraftverk (Wi), Riverside gasskraftverk (Mn), Riverside kraftverk (Ok), eller Riverside kraftstasjon (Md).
I 2008 ble anlegget endelig nedlagt, etter en lengre omstillingsprosess der deler av anlegget og strømnettet ble brukt til å bygge opp to helt nye, mer utslippseffektive verk: Riverside gasskraftverk på 511 MW, og High Bridge gasskraftverk på 570 MW.
Øystein Skar

Karriere

Skar vokste opp på Vinstra og begynte på den lokale musikkskolen da han var 12 år gammel. Han fortsatte sine pianostudier på Musikklinja på Vinstra vgs. (2001-04), og begynte å studere jazzpiano og improvisasjon under Misha Alperin på Norges musikkhøgskole (2004). Før han slo seg ned i Oslo, hadde Skar spilt klassisk piano i mange år, men så flyttet hovedkursen mot moderne jazz, eksperimentell musikk, avant-garde, rock, komposisjon og elektronisk musikk, med analoge synther og Bærbare datamaskiner som redskap. Men han siller fremdeles mer og mer klassisk musikk også, i tillegg til rock og pop i forskjellige band, og som solopianist.
Han har turnert som solopianist, med ulike band og andre prosjekter, han har spilt på festivaler som Moldejazz, Jazz Nad Odra, Murmansk jazzfestival, Oslo Jazzfestival, Nordisk Allkunst, Lillehammer Jazzfestival, Ungjazz, på arenaer i de Nordiske landene, i tillegg til Island, Nord-Irland, Irland, Russland, Sør-Afrika, Frankrike, Polen, Nederland, Storbritannia, Sverige og Tsjekkia.
Gjennom årene har Skar samarbeidet med en rekke musikere som Thomas Strønen, Jessica Sligter, Juhani Silvola, Erik Nylander, Petter Vågan, Erik Johannesen, Miroslaw "Carlos" Kaczmarczyk, Kim Johannesen, Trygve Seim, Camilla Granlien, Fredrik Kirkevold, Tor Haugerud, Thomas Hukkelberg, Bjarne Stensli, Edvard Askeland, Ivan Makedonov, Malte Winje, Morten Stene, Richard Nygård, Mari Maurstad, Linda Øvrebø, Wojtek Staroniewicz, Peer Gynt kammerorkester, Misha Alperin, Thomas T. Dahl, Ingeborg Dahlheim, Dennis Storhøi og mange flere, har bidratt på en rekke album og vunnet flere priser.
Skar er også en aktiv komponist av bestillingsverk, og han har skrevet flere musikkverk for kor, perkusjon, dansere, i tillegg til verk for mindre ensembler.Disse verkene har blitt fremført ved ulike anledninger. Nå jobber han på Barratt dues musikkinstitutt i Oslo.
Kampens by San Francisco

Om filmen

Filmen ble ikke satt opp på norske kinoer, men ble utgitt på video rundt 1982 av CP Entertainment.
Det blir ofte, ut ifra diverse videocover og omtaler, feilaktig fremstilt som om Chuck Norris har hovedrollen i denne filmen. Norris har imidlertid kun en birolle.
Denpasar

Denpasar er hovedstaden for provinsen Bali i Indonesia. Byen har i løpet av de siste 20 år utviklet seg til en av Indonesias største turistbyer. Innbyggerantall varierer ifølge kildene; en indonesisk informasjonskilde oppgir 463.000 i 2007 Det oppgis at dette gjelder bosatte i byen, men telles folk fra omegnen som arbeider i byen med, og de besøkende turister, nådde folketallet i 2007 over 600.000. Ifølge Wikipedia på engelsk er befolkningen for 2010 anslått til 788.445.
.
Tibetansk pinyin

Tibetansk pinyin er det offisielle system for romanisering av det tibetanske språk i Folkerepublikken Kina. Det legger til grunn dialekten talt i Tibets hovedstad Lhasa, og reflekterer uttalen svært nøyaktig, dog uten å gjengi toner.
Sisu XA

XA en serie pansrede personellkjøretøyer fra finske Sisu (nå Patria).

Historie

I 1982 tok Sisu og Valmet fram prototyper på pansrede personellkjøretøyer med sekshjulsdrift for å erstatte sovjetiske BTR-60 som da var i tjeneste med den finske hæren.  Sisu stilte med XA-180 og Valmet stilte med Model 1912-6.
I desember 1983 kom en ordre på 59 SISU XA-180 til en verdi på 42 millioner finske mark.  Leveranser strakte seg over de neste tre årene.  Av den første ordren var femti til den finske hæren og ni til finske FN-styrker.  Fram til midten på 1997 hadde Sisu bygget 600 eksemplarer, de fleste til den finske hæren.  I tillegg brukte norske, svenske og irske FN-styrker.
XA-serien er ikke i produksjon lenger, og har blitt utfaset til fordel for Patria Advanced Modular Vehicle.

Teknisk

Vognføreren sitter framme i skroget med vognkommandøren på sin høyre side.  Begge entrer kjøretøyet gjennom hengslede dører på hver side.  Infanteriet sitter på benker bak, med ansiktet inn mot senterlinjen i kjøretøyet.  To dører bak gir tilgang til mannskapsrommet.  Disse dørene har skyteskår.  Over mannskapsrommet er det en luke hvor det kan monteres opp til 12,7 mm mitraljøse.  Langs sidene av mannskapsrommet er det også skyteskår.
Motoren er montert like bak føreren, med luftinntak og eksos på taket.  En smal gang på siden av motorrommet gir passasje mellom førerplassen og mannskapsrommet.  
Skroget og pansringen er av stål.  Den øvre delen av framdørene er vinduer som kan dekkes av en stålplate med et mindre vindu i.
MOT

MOTs resultater

MOT har siden 2008 evaluert effekten av sine programmer. Etter en pilotevaluering av Edvard Befring og det store biografiske leksikon i 1999 ble det etter hvert gjennomført flere empiriske studier, utført av ulike forskere og forskningsstiftelser. Det ble også gjennomført en empirisk kartlegging som baserer seg på design med før- og etterundersøkelser, samt med sammenligningsgrupper. Her deltok elevene i klasser som praktiserte MOT, og tilsvarende klasser som ikke hadde benyttet seg av MOTs program. Proba samfunnsanalyse fant at MOT har ingen eller en svært liten positiv effekt på elevenes selvtillit og optimisme, på tro på egne krefter og på mobbing. Ingen negative effekter ble registrert.
I boka Ungdom, læring og forebygging utgitt av Cappelen Damm Akademiske står det at de mange empiriske undersøkelsene supplert med analyser av brev, intervjuer og uformelle tilbakemeldinger fra både ungdommer og skolepersonell har gitt et mangesidig bilde av MOTs virksomhet, og konklusjonen er at MOT influerer positivt på ungdoms holdninger til seg selv og til sine medelever. En stor majoritet av lærere (over 80 % av de spurte) framholder at MOT har en positiv effekt både på elevene og på skolemiljøet. Det framgår også at MOT har positive konsekvenser når det gjelder bruk av og holdninger til rusmidler og til mobbing.
En undersøkelse fra 2012 viste at ungdomsskoler med MOTs program hadde bare halvparten så mye hyppig mobbing sammenlignet med landsgjennomsnittet. En undersøkelse fra 2011 viste at det på sammenligningsskolene var tre ganger så mange som ikke hadde en eneste venn kontra på MOT-skolene. En undersøkelse fra 2011 viser at i løpet av de tre årene på ungdomsskolen styrkes selvtilliten og «jeg er bra nok-følelse» hos elever på skoler med MOT, mens den reduseres på sammenligningsskolene. En undersøkelse fra 2011 viser at det var cirka bare halvparten så mange på MOT-skolene som var full første gang når de var under 13 år kontra på sammenligningsskolene. Undersøkelsen viste også at det var 40 % flere 15–16 åringer på sammenligningsskolene som drakk hyppig, kontra på MOT-skolene. En undersøkelse fra Sør-Afrika viste at over tre år var det 40 % reduksjon av narkotikabruk blant elevene på MOT-collegene (videregående).
Phacodes

Utseende

Middelsstore, avlange, brunlige trebukker. Oversiden er tett og fint hårete og matt. Antennene er en del lengre enn kroppen hos hannene, kortere enn kroppen hos hunnene. Pronotum er tønneformet uten tenner på sidene. Dekkvingene er parallellsidige med avrundet rettvinklede "skuldre".

Utbredelse

Slekten er spredt utbredt i Australia.